
	1.
	Noteikumu projekts
22. Pasākuma ietvaros ir atbalstāmas šādas darbības:
	Iebildums
Lai nodrošinātu horizontālā principa "Vienlīdzība, iekļaušana, nediskriminācija un pamattiesību ievērošana" (turpmāk - HP) īstenošanu praksē un, lai ievērotu ANO Konvencijā par personu ar invaliditāti tiesībām noteikto vienlīdzīgu iespēju un nediskrimināciijas principu, aicinām paredzēt attiecināmās izmaksas HP specifisko darbību īstenošanai.
Piemēram, lai nodrošinātu noteikumu 22.punktā minēto darbību atbilstību piekļūstamības prasībām, proti, lai informācijas saturs būtu piekļūstams, izmantojot vairāk nekā vienu sensoro kanālu, būs nepieciešami zīmju valodas tulku, vieglās valodas tulkošanas, reāllaika transkripcijas, subtitru nodrošināšanas  pakalpojumi. Savukārt, lai nodrošinātu atbilstošus risinājumus pasākumu norises infrastruktūras piekļūstamības nodrošināšanai, ir jāparedz izmaksas pandusu, pacēlāju un indukcijas cilpu nomai gadījumos, ja tiek izmantotas telpas, kurās objektīvu apstākļu dēļ piekļūstamība nav nodrošināta. 

Arī attiecībā uz personāla atlīdzībām, kuras projekta iesniegumā plāno kā vienu izmaksu pozīciju, piemērojot izmaksu vienoto likmi, būtu jāiekļauj arī tādas izmaksas, kas nodrošina vienlīdzības un nediskriminācijas principu, proti, iepriekš nosauktās izmaksas. 

Vienlaikus paskaidrojam, ka finansējuma saņēmējam nav pienākums nodrošināt visus pieminētos pakalpojumus, taču dod skaidru priekšstatu par to, kas no viņa tiek sagaidīts un kādas darbības tiek atbalstītas, lai nodrošinātu vienlīdzīgas iespējas un nediskrimināciju. Ikvienā situācijā finansējuma saņēmējam ir jāizvērtē situācija un jānodrošina tikai tos pakalpojumus, kas ir nepieciešami katrā konkrētā gadījumā. Piemēram, izvērtējot un apzinot semināra mērķa grupu un konstatējot, ka dalībnieku vidū nav personu ar dzirdes traucējumiem, zīmju valodas tulka piesaiste nebūs nepieciešama. Savukārt, ja tas ir atklāts publisks pasākums vai raidījums, jau savlaicīgi būtu jāparedz šāds pakalpojums. 

Piedāvājam vēl vienu risinājumu, kā iekļaut un atspoguļot HP noteikumu projektā, lūdzu skatīt priekšlikumu pie noteikumu 43.punkta.
Piedāvātā redakcija
Piemēram, 
Pakalpojumu izmaksas horizontālā principa “Vienlīdzība, iekļaušana, nediskriminācija un pamattiesību ievērošana” darbību īstenošanai, tai skaitā ekspertu konsultāciju, pandusu un pacēlāju nomas, indukcijas cilpu nomas, zīmju valodas tulka, reāllaika transkripcijas, subtitru nodrošināšanas pakalpojumu izmaksas,  kā arī  publicitātes un komunikācijas materiālu sagatavošana un izplatīšana piekļūstamos formātos, nodrošinot to uztveramību ar vairāk kā vienu sensoro kanālu noteikumu projekta 22.punktā minēto darbību īstenošanai. 
 
	Inese Vilcāne (LM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam pie otrās rindkopas tekstā, kur minēts "secināts" norādīt secinājumu avotu (pētījums, izvērtējums vai tml.).
Piedāvātā redakcija
-
	Agnese Gaile (LM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
ES finanšu periodā 2014.-2020.gadam tika īstenoti pasākumi ārstniecības personu kvalifikācijas uzlabošanai, lūdzam papildināt esošo situācijas aprakstu ar informāciju par iepriekšējā finanšu periodā īstenotajiem pasākumiem un to rezultātiem, secinājumiem, kas  sniegtu skaidrāku priekšstatu un vienlaikus arī pamatojumu par tiem jautājumiem, izaicinājumiem un iecerētajiem pasākumiem, kas paredzēti īstenot 4.1.2.6. pasākuma ietvaros.
 
Piedāvātā redakcija
-
	Agnese Gaile (LM)

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam veikt tehnisku precizējumu un svītrot tekstā horizontālā principa “Vienlīdzība, iekļaušana, nediskriminācija un pamattiesību ievērošana” rādītāju: - atbalstu saņēmušo sociālās atstumtības un nabadzības riskam pakļauto personu skaits – kas attiecīgi noteikts noteikumu projektā", jo šāds rādītājs nav noteikts noteikumu projektā un aizstāt to ar noteikumu projekta 42.2. punktā definēto HP rādītāju.

 
Piedāvātā redakcija
Finansējuma saņēmējam ir noteikts pienākums uzkrāt datus par horizontālā principa “Vienlīdzība, iekļaušana, nediskriminācija un pamattiesību ievērošana” rādītāju: personu skaits, kuras ir piedalījušās apmācību programmās, kurās ir integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par  tiesiskajiem un praktiskajiem aspektiem.
	Inese Vilcāne (LM)

	5.
	Anotācija (ex-ante)
8.1.10. uz dzimumu līdztiesību
	Iebildums
Lūdzam precizēt šajā punktā iekļauto informāciju, atbilstoši vadlīnijām horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai (2021-2027) (https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027).


 
Piedāvātā redakcija
Piemēram, pasākuma ietvaros tiks īstenotas HP vispārīgas darbības, kas veicina dzimumu līdztiesību: 

-  sievietēm un vīriešiem tiks nodrošinātas vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos;
- īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”; https://www.lm.gov.lv/lv/vadlinijas-rekomendacijas-informativie-materiali),
Pasākuma ietvaros tiks īstenotas specifiskās darbības, kas veicina dzimumu līdztiesību:
  - veselības aprūpes jomas cilvēkresursu apmācību saturā tiks integrēti vienlīdzīgu iespēju jautājumi – par dzimumu līdztiesību un citiem iespējamās diskriminācijas veidiem;
- tiks piesaistīti eksperti ar zināšanām un pieredzi dzimumu līdztiesības jautājumos, kas izvērtēs apmācību programmu un materiālu saturu atbilstību un integrēs dzimumu līdztiesības principu.
 
	Agnese Gaile (LM)

	Noteikumu projekts
43. Īstenojot projektu, Finansējama saņēmējs:
 
	Priekšlikums
Lūdzam izvērtēt kā vienu no variantiem HP atspoguļošanai noteikumu projektā, papildinot 43.punktu ar jaunu apakšpunktu, izsakot šādā redakcijā: 
Piedāvātā redakcija
Piemēram, 
43. Īstenojot projektu, Finansējama saņēmējs:
43.3. nodrošina horizontālā principa "Vienlīdzība, iekļaušana, nediskriminācija un pamattiesību ievērošana" vispārīgas un specifiskas darbības, kas veicina vienlīdzību, iekļaušanu, nediskrimināciju un pamattiesību ievērošanu, tai skaitā zīmju valodas tulku, vieglās valodas tulkošanas, Braila raksta drukas, reāllaika transkripcijas, subtitru nodrošināšanas pakalpojumu izmaksas un vides piekļūstamības ekspertu konsultāciju nodrošināšanai, ja tās ir nepieciešamas vides un informācijas piekļūstamības nodrošināšanai.
	Inese Vilcāne (LM)

	7.
	Anotācija (ex-ante)
8.2. Cita informācija
	Priekšlikums
Lai nodrošinātu vienotu pieeju ES fondu pasākumu īstenošanas MK noteikumu anotācijas aizpildīšanai un, ievērojot vadlīnijās "Horizontālais princips “Vienlīdzība, iekļaušana, nediskriminācija un pamattiesību ievērošana”  (2021-2027)" noteikto, aicinām informāciju, kas ir sniegta 1.3. sadaļā, atspoguļot arī 8.2. sadaļā vai iekļaut norādi, ka informācija par pasākuma ietekmi ir sniegta 1.3. sadaļā. 
Lūdzam rast iespēju šajā sadaļā norādīt projektu iesniegumu vērtēšanas kritērija veidu, kura ietvaros projekta iesniedzējam ir jāsniedz informācija par šī horizontālā principa ievērošanu, paredzot specifiskas darbības, kas veicina vienlīdzību, iekļaušanu, nediskrimināciju un pamattiesību ievērošanu (specifiskais atbilstības kritērijs) un informāciju par nosacījumu finansējuma saņēmējam veikt sociāli atbildīgus iepirkumus.
 
Piedāvātā redakcija
Uz horizontālo principu “Vienlīdzība, iekļaušana, nediskriminācija un pamattiesību ievērošana” ir netieša ietekme, attiecīgi projektu iesniegumu atlasē, vērtējot kritēriju vai projektā paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. Projektā ir jābūt: vismaz trīs vispārīgām darbībām, vismaz trīs specifiskām darbībām un jānosaka vismaz viens horizontālā principa “Vienlīdzība, iekļaušana, nediskriminācija un pamattiesību ievērošana” rādītājs: personu skaits, kuras ir piedalījušās apmācību programmās, kurās ir integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par  tiesiskajiem un praktiskajiem aspektiem.
	Inese Vilcāne (LM)



